**Kunstiteose tellija: Riigi Kaitseinvesteeringute Keskus**

 **KUNSTIKONKURSS**

**Jõhvi linnaku kunstikonkurss**

**KONKURSI VÕISTLUSJUHEND**

2021

# KONKURSI ANDMED

|  |  |  |
| --- | --- | --- |
| 1 | Kunstiteose tellija | **Riigi Kaitseinvesteeringute Keskus**  |
| 2 | Konkursi korraldaja | **Riigi Kaitseinvesteeringute Keskus** (registrikood 70009764) |
| 3 | Konkursi nimetus | **Jõhvi linnaku kunstikonkurss** (edaspidi nimetatud **konkurss**) |
| 4 | Konkursi eesmärk | Konkursi eesmärk on korraldada kunsti ideekonkurss, selgitada välja konkursi võitja ning sõlmida tema pakutud ideekavandi (edaspidi kavand) ja RHS § 49 lg 1 p 2 alusel väljakuulutamiseta läbirääkimistega hankeleping (edaspidi hankeleping), millega tellitakse kujutava kunsti teos(ed) (edaspidi teos), mis on kinnisasja olulised osad, mis pannakse avalikult ja püsivalt välja Jõhvi linnaku välisterritooriumile, Pargi tn 55, Jõhvi linn. |
| 5 | Konkursi võitjalt tellitava teose maksumus(ilma käibemaksuta) | **63 810 eurot** **NB! Summa tasutakse konkursi võitjale temaga eraldi sõlmitava hankelepingu alusel, kusjuures osaleja peab arvestama asjaoluga, et ettemaksu kavandi teostamiseks ei tehta.** (Vaata võistlusjuhendi lisa 4: väljakuulutamiseta läbirääkimistega hankelepingu projekti punkt 4.3). |
| 6 | Konkursil makstavad preemiad | Preemiafondi suurus on kokku **2750** eurotEsimese koha saanud kavandi eest preemiat ei maksta, preemia sisaldub võitjaga sõlmitava hankelepingu maksumuses.Teine koht – preemia suurus **1000** eurot.Kolmas koht – preemia suurus **750** eurot.Žürii ettepanekul võib välja anda ka kuni kaks eripreemiat, kumbki **500** €.Preemiate väljamaksmisel peab konkursi korraldaja preemia summast kinni tulumaksu õigusaktidega sätestatud korras. |
| 7 | Konkursi võitjaga sõlmitava hankelepingu kestus | **august. 2021 –** **november. 2021**NB! Hankelepingu algusaeg on eelduslik ja täpsustub hankelepingu sõlmimise ajaks. |
| 8 | Taotluste ja kavandite esitamise asukoht | Konkursil osalemiseks tuleb osalejal esitada nõuete järgi pakendatud osalemistaotlus (edaspidi taotlus) ja kavand.**Taotluse ja kavandi esitamise asukoht: Riigi Kaitseinvesteeirngute Keskus, Järve 34a, 11314 Tallinn** |
| 9 | Taotluste ja kavandite esitamise aeg | **05.07.2021 kell 15.00**Taotlused ja kavandid, mis esitatakse või saabuvad pärast ülaltoodud tähtaega, tagastatakse pakkujale avamata kujul.Tähtajale eelnevatel päevadel toodud taotlused ja kavandid võetakse vastu Riigi Kaitseinvesteeringute Keskuses ajavahemikul 9.00–16.00, kohale tulemise ajast eelnevalt kontaktisikut ette teavitada. |
| 10 | Taotluste ja kavandite avamise aeg | **05.07.2021**Kavandite ja taotluste avamine ei ole avalik. |
| 11 | Kavandi teostamise asukoht | Pargi tn 55, Jõhvi linn, Ida-Viru maakond |
| 12 | Konkursi žürii liikmed | Riigi Kaitseinvesteeringute Keskusese esindaja:Toomas Laumets Kaitseväe esindaja:kol-ltn Tarvo LugaEesti Kunstiteadlaste ja Kuraatorite Ühingu esindajad:Mait VäljasKarin PaulusAnneli PorriEesti Kunstnike Liidu esindajad:Kalle-Priit PruudenPaul MändAnna Mari Liivrand |
| 13 | Kontaktisik kavandi asukohaga tutvumiseks | Avatud tutvumispäev Viru jalaväepataljonis, Pargi 55, Jõhvi, Ida-Viru maakond **28.05.2021 kell 11.00**Osalejatel registreeruda hiljemalt 7 (seitse) tööpäeva enne ürituse toimumist, teavitades konkursi kontaktisikut e-kirja teel (osaleja nimi (sh organisatsiooni, asutuse või ettevõtte nimi, kui on) ja isikukood. Infopäevale tohivad tulla vaid terved ja haigustunnusteta isikud. Kaasa tuleb võtta mask, mille kandmine on linnakus kohustuslik ja kindlasti ka isikut tõendav dokument. |
| 14 | Konkursi võistlusjuhendi kohta lisainfo saamise kord | Võistlusjuhendi kohta saab selgitusi või täiendavat teavet, edastades küsimuse e-posti aadressil: ave.nael@kaitseinvesteeringud.ee**NB! Võistlusjuhend, selle lisad ja nende muudatused, samuti selgitused dokumentide kohta avaldatakse üksnes Riigi Kaitseinvesteeringute Keskuse veebilehel, rubriigis Uudised**Selgitused avaldatakse Riigi Kaitseinvesteeringute Keskuse veebilehel rubriigis Uudised kunstikonkursi pressiteate all 5 (viie) tööpäeva jooksul küsimuse saatmisest arvates. |
| 15 | Võistlusjuhendi lisad | Võistlusjuhendi lisa 1 LähteülesanneVõistlusjuhendi lisa 2 Lähteülesande lisadVõistlusjuhendi lisa 3 Dokumentide täitmise juhisedVõistlusjuhendi lisa 4 Väljakuulutamiseta läbirääkimistega hankelepingu projektVõistlusjuhendi lisa 5 Punktis 5.2 toodud taotluse koosseisus esitatavad dokumendid. |
| 16 | Konkursi kavandite tagastamise koht ja kontaktisik | **Riigi Kaitseinvesteeringute Keskus, Järve 34a, 11314 Tallinn** Ave Nael (Riigi Kaitseinvesteeringute Keskus, hangete osakonna, hanke- ja ostubüroo hanke projektijuht), telefon: +372 5330 2333e-post: ave.nael@kaitseinvesteeringud.ee  |
| 17 | Konkursi korraldajal on õigus korraldada konkursi kavanditest avalik näitus | Jah |

LÄHTEÜLESANNE

* 1. Lähteülesanne on esitatud võistlusjuhendi lisas 1.

# Osalemise õigus

* 1. **Osalemise õigus**

Konkursil võivad osaleda ja oma kavandid esitada füüsilised või juriidilised isikud (edaspidi **osaleja**) ning **füüsilistest ja/või juriidilistest** isikutest moodustatud ühisosalejad (edaspidi koos ja eraldi **ühisosaleja**), kelle asukoht on Eestis ning kes vastavad võistlusjuhendis esitatud nõuetele.

Osaleda ega kavandit esitada ei tohi:

* Konkursi žürii esimees, liikmed ja eksperdid, samuti kvalifitseerimiskomisjoni (edaspidi komisjon) liikmed, Võistlusjuhendi või selle lisade koostajad ning isikud, kes on konkursi ettevalmistamise ja korraldamise tõttu selgelt eelistatud olukorras ja/või kes võiksid mõjutada konkursil tehtavaid otsuseid.
* Konkursi žürii esimehe, liikmete ja ekspertidega seotud lähikondsed (abikaasad, elukaaslased, otsejoones ülenejad ja alanejad sugulased, õed, vennad).
* Konkursi žürii esimehe, liikmete ja ekspertidega lepingulises suhtes olevad isikud.

# konkursi tingimused

* 1. Üks osaleja võib esitada mitu kavandit. Kui üks osaleja esitab mitu kavandit, peavad need olema esitatud eraldi pakendites ning tähistatud erinevate märgusõnadega.
	2. Konkursil osalemisega seotud kulusid osalejale ei hüvitata.
	3. Konkursi korraldaja maksab preemiad välja ühe kuu jooksul pärast konkursi võitjate teatavakstegemist (kavandite autorite avalikustamist). Preemiad makstakse välja nimekaardil (vorm 5) märgitud osaleja arvelduskontole või osaleja nõudel nimekaardil märgitud füüsilise(te) isiku(te) pangakonto(de)le vastavalt nimekaardil märgitud preemia protsentuaalsele jaotumisele. Juhul kui kavandi koostaja nõudel makstakse preemiad füüsilise(te) isiku(te) pangakonto(de)le, tasub osaleja auhinna väljamaksmisega kaasnevad Eesti Vabariigis kehtivad maksud.
	4. Žürii ei saa preemiate suurusi muuta. Konkursi preemiad jäetakse määramata üksnes siis, kui konkursi korraldaja tunnistab konkursi ebaõnnestunuks. Kui konkursil hindamisele kuulunud kavandite arv osutub võrdseks või väiksemaks kui preemiakohtade arv, võib žürii osa preemiaid ära jätta ja/või preemiasummasid ümber jagada. Žürii võib teha ettepaneku määrata lisaks kuni kahele esiletoomist väärivale tööle eripreemiad, kumbki summas 500 (viissada) eurot.
	5. Konkursi korraldajal on kohustus säilitada konkursi kavandeid 60 (kuuskümmend) päeva alates konkursi võitjate kavandite autorite avalikustamisest. Osalejal, kelle kavandeid ei premeeritud, on õigus ise tulla oma kavandile järele „Konkursi andmete“ punktis 1.16 sätestatud asukohta, võttes minimaalselt 3 (kolm) tööpäeva varem ühendust konkursi kontaktisikuga. Pärast nimetatud tähtaega ei ole konkursi korraldajal enam kohustust nende eest vastutada ja tagastamata kavandid kuuluvad hävitamisele.
	6. Konkursi korraldaja ei vastuta konkursile esitatud kavandite juhusliku hävimise ega kahjustumise riisiko eest. Osalejatel on õigus oma vahenditega kavandid kindlustada.

# KONKURSILE ESITATUD Kavandi autori- ning omandiõigused

* 1. Konkursile esitatud kavandi autorile kuuluvad autoriõiguse seaduse alusel kavandi isiklik ja varaline autoriõigus, samuti kavandite omandiõigus.
	2. Kavandi esitamisega annab osaleja nõusoleku avalikustada oma kavand ja eksponeerida näitusel. Juhul kui näitus korraldatakse, teavitab konkursi korraldaja sellest kõiki osalejaid kõige hiljem 20 (kahekümne) tööpäeva jooksul pärast konkursi korraldaja otsuse langetamist kunstikonkursi preemiate kohta.
		1. Premeeritud ja žürii poolt äramärgitud kavandeid võib konkursi korraldaja kasutada pressimaterjalide koostamisel ja avaldada oma kodulehel, sotsiaalmeedias.
	3. Osaleja kinnitab kavandit esitades, et ta on kavandi autor või tal on kavandi autoriga sõlmitud kokkulepe kavandi isiklike ja varaliste autoriõiguste kasutamiseks.
	4. Kavandi esitamisega kinnitab osaleja, et on valmis sõlmima hankelepingu, et kavand ellu viia võistlusjuhendis kirjeldatud eesmärkidel, kui see osutub võidutööks.
	5. Kavandi omandiõigus, samuti varalised autoriõigused (välja arvatud teostamise õigus) lähevad üle konkursi korraldajale pärast vastava kavandi realiseerimist ning realiseerimise eest tasumist.

# taotluse esitamine ning osalejale esitaTAVAD NÕUDED

* 1. Konkursil osalemiseks ja kinnitamaks, et ta täidab konkursi korraldaja sätestatud nõudeid, peab osaleja konkursi korraldajale esitama taotluse. Taotlus koosneb punktis 5.2 toodud dokumentidest.
		1. Taotlus tuleb esitada koos kavandiga samas läbipaistmatus, konkursi nimetuse ja osaleja märgusõnaga tähistatud pakendis, v.a makett, mis võib olla ka eraldi (osaleja märgusõnaga varustatud) pakendis.
		2. Taotluse kõik leheküljed peavad olema nummerdatud ja allkirjastatud osaleja või tema seadusliku või volitatud esindaja poolt.
		3. Parandused ja vahelekirjutused taotluses ja muudatused konkursi korraldaja poolt nõutud vormides ei ole lubatud.
	2. Taotluse koosseisus esitatavad dokumendid (kõik järgmiste dokumentide doc–vormingud on võistlusjuhendi lisas 5):

|  |  |  |  |
| --- | --- | --- | --- |
| **Nr** | **Ühisosale-jate puhul iga ühisosaleja kohta eraldi (jah/ei)** | **Tingimus ja nõutav dokument** | **Dokumendi nimetus** |
| **5.2.1.** | Jah | **Allkirjastaja esindusõigus**Juhul kui taotluse ning kavandi esitab juriidiline isik, peab taotluse allkirjastanud isikul olema juriidilise isiku esindamise õigus. (Juhul kui allkirjastaja on osalemistaotluse esitanud juriidilise isiku juhatuse liige, ei ole vormi 1 volikirja vaja esitada).Nõutav dokument:Eesti Vabariigis registreeritud osaleja esindusõigust kontrollib konkursi äriregistrist. Juhul kui juriidilise isiku esindaja ei ole kantud registrikaardile, esitab osaleja koos osalemistaotlusega vormi 1 kohase volikirja osaleja esindamiseks. | **Vorm 1**(vt lk 18) |
| **5.2.2.** | Ei | **Ühisosalejate esindaja määramine ning solidaarne vastutus**Kui taotluse ning kavandi esitavad mitu osalejat (nii füüsilised kui ka juriidilised isikud) ühiselt, peavad nad konkursil osalemise toimingute tegemiseks volitama enda hulgast esindaja. Ühisosalejate aadress ning kontaktandmed on volitatud esindaja aadress ja kontaktandmed.Nõutav dokument:Volikiri ja kinnitus ühisosalejate solidaarvastutuse kohta tuleb esitada koos ühise taotlusega vormil 2.  | **Vorm 2**(vt lk 19) |
| **5.2.3.** | Ei | **Kavandi autorid*** Osaleja esitatava kavandi autori(te)l peab olema kunsti, rakenduskunsti, disaini või arhitektuuri valdkonna kõrgharidus

või peab osaleja esitatava kavandi autor olema liige vähemalt ühes alljärgnevas liidus:* Eesti Kunstnike Liitu või selle alaliitu
* Eesti Arhitektide Liitu
* Eesti Sisearhitektide Liitu
* Eesti Disainerite Liitu
* Eesti Maastikuarhitektide Liitu
* või samaväärsesse üldtunnustatud loomeliitu Eestis ja välisriigis

Nõutav dokument: esitada kavandi autori kohta vormi 3 kohane CV. | **Vorm 3**(vt lk 20) |

|  |  |  |
| --- | --- | --- |
| **Nr** | **Tingimus ja nõutav dokument** | **Dokumendi nimetus** |
| **5.2.4.** | **Konkursi korraldaja esitatud tingimuste ülevõtmine**Kavand peab olema esitatud kõiki konkursi võistlusjuhendis esitatud tingimusi üle võttes. Osaleja peab nõustuma kõikide võistlusjuhendis esitatud tingimustega ning tal peavad olema kavandi realiseerimiseks vajalikud intellektuaalse omandi õigused. Nõutav dokumentPakkuja esitab vormil 4 konkursil taotluse. | **Vorm 4**(vt lk 21) |
| **5.2.5.** | **Nimekaart**Osaleja kohustub esitama andmed kavandi autorite, nende osaluse jaotuse, kontaktide ning arveldusarve numbrite kohta.Nõutav dokumentOsaleja esitab autorite kohta andmed vormi 5 nimekaardil. | **Vorm 5**(vt lk 22) |
| **5.2.6.** | **Töökorralduskava**Osaleja kohustub esitama taotluse koosseisus eraldi dokumendina töökorralduskava konkursile esitatud kavandi teostamise kohta. Töökorralduskava täpne sisu on toodud võistlusjuhendi lisa nr 1. Lähteülesanne all. Töökorralduskavas tuleb märkida kavandi märgusõna. Autori ja alltöövõtjate andmetele mitte viidata.Riigi Kaitseinvesteeringute Keskus tagab kunstikonkursi žürii ees töökorralduskavas nimetatud koostööpartnerite ning ettevõtete anonüümsuse. | (vt lk 12) |
| **5.2.7.** | **Taotluse ja kavandi keel**Taotlus ja kavand tuleb koostada eesti keeles. Võõrkeeles esitatavatele dokumentidele peab olema lisatud vandetõlgi koostatud eestikeelne tõlge või notariaalne eestikeelne tõlge. Vastuolude ilmnemisel originaal- ja tõlkedokumendis lähtutakse tõlkedokumendis toodust.Nõutav dokumentOsaleja esitab taotluse ja kavandi eesti keeles või võõrkeelse dokumendi koos tõlkega käesolevas punktis märgitud viisil. |  |

* 1. Taotlused avab komisjon.
	2. Taotluste avamine ei ole avalik ning avamise juures võivad viibida üksnes komisjoni liikmed.
	3. Osaleja kvalifitseerimise või kvalifitseerimata jätmise kohta teeb komisjon sellekohase põhjendatud kirjaliku otsuse ning teavitab sellest osalejaid vastavalt võistlusjuhendi punktis 8.2 sätestatule. Kui taotluse koosseisus nõutud dokumendid (vt p 5.2) on esitamata, esitatud puudulikult või nende sisu on vastuolus konkursi tingimustega, on komisjonil õigus jätta osaleja kvalifitseerimata. Kvalifitseerimata jäetud osaleja (ühisosalejad) ei osale edasisel konkursil ning žürii nende kavandit ei hinda.
	4. Komisjon võib nõuda osalejalt tema kvalifikatsiooni või taotluse vastavuse tõendamiseks esitatud dokumentide sisu selgitamist või selgitamist võimaldavate andmete või dokumentide esitamist ja osalejalt taotluses esitatud teabe põhjendatud selgitamist, piiritlemist või täpsustamist. Osaleja peab esitama selgitused hiljemalt 3 (kolme) tööpäeva jooksul.
	5. Osaleja/ühisosaleja kvalifitseerimata jätmise korral on osalejal võimalik kavandile järele tulla p 1.16 nimetatud asukohta.

# kavandi SISU JA VORM

* 1. Kavandi esitamise tingimused on toodud võistlusjuhendi lisas nr 1 lähteülesanne.
	2. Kavand ja töökorralduskava tuleb lisaks esitada digitaalselt CD, DVD-l või USB-l. Kavandi planšetid ja töökorralduskava tuleb esitada pdf- ja/või jpg-vormingus.
	3. Kavand ja töökorralduskava peavad olema anonüümsed. Kõik kavandi osad ja töökorralduskava peavad olema varustatud mõistelise (sõnalise) märgusõnaga (embleem, logo või tähe-numbrikombinatsioon ei ole lubatud). See tingimus kehtib ka digitaalselt DVD-l või USB-l esitatavate failide kohta (kustutada/tühjendada faili identifitseerimisväljad atribuutide all). Kavand ei tohi olla varasemalt osaleja, kunstiteose tellija, konkursi korraldaja või kolmandate isikute poolt avalikustatud (avaldatud või üldsusele suunatud). Muuhulgas käsitletakse avalikustamisena olukorda, kus kavand on auhinnatud või äramärgitud varasemal kunstikonkursil ning autorid on seeläbi avalikustatud.
	4. Kavandi esitamisel peavad kõik kavandi osad olema kinnises ühevärvilises, ilma väliste eraldusmärkide ja eritunnusteta ühtses pakendis. Kui esitatakse ka makett, siis võib see olla eraldi pakendatud, kuid peab olema varustatud osaleja märgusõnaga. Pakend tuleb sulgeda viisil, mis välistab selle avamise või sulgemise ilma jälgi jätmata. Kavandi pakend tuleb valida selliselt, et pakendi avamisega ei ole võimalik kavandit kahjustada.
	5. Kavandi pakendile peab kandma järgmise informatsiooni:
* **Konkursi nimetus**
* **Osaleja märgusõna „ “**

# kavandite hindamine

* 1. Kavandite hindamise juures võivad viibida üksnes žürii liikmed ja komisjoni liikmed.
	2. Žürii hindab kõikide kavandite vastavust võistlusjuhendile, kavandite ideelist ja vormilist kvaliteeti ning selgitab anonüümselt märgusõnade kaudu välja konkursi preemiate saajad.
	3. Hindamiskriteeriumid, mida kasutatakse võitja väljaselgitamisel:
* teose või rajatise kõrge ja professionaalne kunstiline tase;
* lahenduse omanäolisus;
* teose mõistliku konstruktsiooni, materjalide valiku, kestvuse ning muude hooldusega seotud praktiliste eesmärkidega arvestamine (sh mõistlikud hoolduskulud).
	1. Žürii töö loetakse lõpetatuks pärast auhinnatud kavandite paremusjärjestuse väljaselgitamist ja selle otsuse fikseerimist märgusõnaliselt žürii lõpp-protokollis või pärast žürii otsust kunstikonkursi nurjumise kohta. Vajadusel esitatakse märkused kavandite edasise täiendamise vajalikkuse kohta ja edasise tegevuse põhimõtted. Žürii protokoll ei ole avalik.
	2. Žüriil on õigus konkursile esitatud taotlused tagasi lükata, kui esitatud tööd ei vasta lähteülesandele või ei ole muul põhjusel sobilikud. Sellisel juhul loetakse konkurss luhtunuks.
	3. Kui võidutöö kavand ei ole mistahes põhjustel teostatav, on žüriil õigus teha uus otsus ning konkursi korraldaja võib sõlmida kavandi teostamise lepingu (võistlusjuhendi lisa 4) järgmise preemia saanud (teise koha saanud) kavandi esitajaga.

# Osalejate teavitamine konkursi käigus tehtud otsustest

* 1. Kunstikonkursi käigus tekkinud küsimused ning nendele antud selgitused on leitavad hiljemalt viie tööpäeva jooksul küsimuse saatmisest arvates konkursi korraldaja kodulehel rubriigis „Uudised“ konkursi pressiteate alt.
	2. Konkursi korraldaja esitab osalejale teabe konkursi käigus tehtud otsuste kohta korraga ja viivitamata, kuid mitte hiljem kui viie tööpäeva jooksul konkursi võitja määramise otsuse tegemisest arvates.
	3. Konkurss lõpeb auhinnatud ja žürii poolt äramärgitud kavandite autorite avalikustamisega või pärast žürii otsust kunstikonkursi nurjumise kohta.
	4. Konkursi käigus tehtud otsuste kohta on võimalik esitada vaie konkursi korraldajale haldusmenetluse seaduse kohaselt (HMS § 73 lg 2).

#  konkursi võitjaga kavandi realiseerimiseks sõlmitav hankeleping

* 1. Käesolevas punktis esitatud tingimusi kavatseb konkursi korraldaja kohaldada pärast konkursi tulemuste selgumist ning neid ei kohaldata käesoleva konkursi käigus. Nimetatud tingimuste esitamise eesmärk on üksnes teavitada osalejaid, milliste tingimuste täitmist konkursi korraldaja eeldab konkursi võitjalt, et temaga sõlmida hankelepingut**.**
	2. Pärast konkursi võitja väljaselgitamist korraldab konkursi korraldaja väljakuulutamiseta läbirääkimistega hankemenetluse, et sõlmida võidutöö kavandi alusel teose loomise hankeleping, mille projekt on toodud käesoleva võistlusjuhendi Lisas 4. Kui selgub, et võidutöö kavand ei ole mistahes põhjustel esitatud kujul või viisil teostatav, on konkursi korraldajal õigus tunnistada konkursi võitjaks järgmise koha saanud kavandi esitaja ning sõlmida temaga teose loomiseks hankeleping.
	3. Konkursi korraldaja märgib, et punktis 9.2 nimetatud hankelepingu sõlmimiseks korraldatava väljakuulutamiseta läbirääkimistega hankemenetluse puhul kohaldatakse võidutöö kavandi meeskonnale (meeskonnaliikmed ning vajadusel ka alltöövõtjad) nõudeid, mis on vajalikud auhinnatud kavandi alusel teose loomiseks.
		1. Nimetatud nõuded on: pakkuja (või tema alltöövõtja) peab olema registreeritud äriregistris ning – olenevalt kavandi eripärast ning juhul kui kavandi teostamine on seotud täiendavate tegevustega – olema esitanud majandustegevuse registrisse (MTR) majandustegevusteate näiteks tegevusaladel projekteerimine, elektritööd, ehitamine vms. Täpsed nõuded sõltuvad konkursi võitja kavandist.
	4. Teose loomiseks sõlmitava hankelepingu sisuks olevad tööd tuleb teostada peatöövõtu meetodil. See tähendab, et võitja meeskond koordineerib ise erinevate alltöövõtjate ja koostööpartnerite tegevust teose loomise kõikides etappides. Vajalike projektide tellimine, koostamine, kooskõlastamine ning lubade taotlemine, samuti eri osapoolte vahelise suhtluse koorideerimine kuuluvad kõik võidutöö kavandi meeskonna ülesannete hulka.
	5. Konkursi korraldajal on õigus jätta väljakuulutamiseta hankemenetlus korraldamata ning nimetatud hankeleping konkursi võitjaga sõlmimata ja loobuda sellega esimese koha saavutanud kavandi teostamisest, kui seda tingivad: kavandi mittesobimine konkursi korraldajaarendusplaanidega; arengukavade või investeerimisplaanide muutumine; muud asjaolud, mida loetakse tavapäraselt vääramatuks jõuks.
	6. Konkursi korraldajal on õigus jätta väljakuulutamiseta hankemenetlus korraldamata, kui žürii otsustab, et puudub teostamisvääriline kavand. Sellisel juhul määrab žürii parimatele kavanditele preemiad auhinnafondi ulatuses vastavalt žürii otsusele, kuid konkursi võitjaga väljakuulutamiseta hankemenetlust ei korraldata ning kavandit ei teostata.
	7. Juhul, kui konkursi võitja loobub väljakuulutamiseta läbirääkimistega hankemenetluses osalemast või isik ei vasta õigusaktides kehtestatud nõuetele või kui läbirääkimiste pooled ei saavuta lepingu tingimuste osas kokkulepet, siis on konkursi korraldajal õigus asuda läbirääkimistesse konkursi teiste auhinnasaajatega vastavalt nende paremusjärjestusele.

# VÕISTLUSJUHENDI LISA 1: LÄHTEÜLESANNE

Konkursi nimetus: **„Jõhvi linnaku kunstikonkurss“**

**KUNSTITEOSE LÄHTEÜLESANNE**

**Konkursi eesmärk**

Konkursi eesmärk on leida sobivaim kunstiteos Jõhvi linnaku väliterritooriumile administratiivhoone esisele alale (näidatud skeemil, Võistlusjuhendi Lisa 2). Kunstiteos peab eristuma territooriumil paiknevast arhitektuursest keskkonnast ja kaitseväe väli-inventarist, olema atraktiivne ja ideeliselt sobiv.

Kunstiteos peaks intelligentselt väljendama Eesti Kaitseväele olulisi väärtusi (ausus, vaprus, asjatundlikkus, ustavus, koostöövalmidus, avatus) ja selle kaudu innustama ajateenijaid, tegevväelasi ning teisi linnakus tegutsevaid üksusi (sh liitlasi) õppimis- ja tegutsemistahtele. Propagandistlikud lahendused ei ole sobivad.

Kunstiteose märksõnadeks on kunstiliselt kõrgetasemeline, nähtav, mõjus, mõistetav, kaasaegne, keskkonna kvaliteeti tõstev.

**Võistlusülesanne**

Kunstiteose asukohaks on planeeritud linnaku peavärava  lähedal staabi, sõdurikodu ja sissesõidutee läheduses asuv trasside vaba haljasala 4x8m (näidatud skeemil, Võistlusjuhendi Lisa 2). Teos on vaadeldav kõigile, kes sisenevad territooriumile ning sõltuvalt teosest võib olla vaadeldav ka tänavalt. Otsitav kunstiteos peab olema ruumiline, kõikidest külgedest vaadeldav skulptuur või installatsioon.

Materjalidena on eelistatud looduslik kivi, graniit, metall, klaas ja teised looduslikud ning samas ilmastikukindlad ja kergesti hooldatavad. Loodava kunstiteose konstruktsioonid peavad olema tugevad, välitingimustele vastavad.

Loodav kunstiteos ei tohi takistada linnaku väliterritooriumi haldamist- ja hooldust.

Projekt võib sisaldada kunstiteose valguslahendust (töö jooniseid, lambitüüpiide näidiseid jms), mis aga ei tohi vaatajat pimestada ja mille kiirguse ulatus on mõõdukas (vältimaks valgusreostust). Vajaliku elektritoite ühenduse asukoht projekteeritakse ja rajatakse Riigi Kaitseinvesteeringute Keskuse poolt.

Kui kunstiteos vajab vundamenti, siis on kunstikonkursi võitja kohustus teha ka vundamendi tööprojekt ja see ka rajada. Enne kaeve- või paigaldustöid tuleb tööd ja tööprojekt kooskõlastada tellijaga.

Kõik kunstiteose valmistamisega ja paigaldamisega kaasnevad kulud (sh (valgus)projektid ja tarvikud, kooskõlastused jm) on osa töömahust.

**Lisainfo ja nõuded**

Alaga tutvumiseks korraldab Riigi Kaitseinvesteeringute Keskus tutvumispäeva: 28.05.2021 kell 11.00. Tutvumispäeval osalemiseks tuleb hiljemalt 7 (seitse) tööpäeva enne tutvumispäeva edastada osaleva isiku kontaktandmed (nimi; isikukood; asutus, ettevõte või organisatsioon, mida esindatakse, kui on) konkursi kontaktisikule. Infopäevale tohivad tulla vaid terved ja haigustunnusteta isikud. Kaasa tuleb võtta mask, mille kandmine on linnakus kohustuslik ja kindlasti ka isikut tõendav dokument.

Võidutöö autoril ja tööde teostajal tuleb arvestada Kaitseväe territooriumi julgeolekutingimusega. Objekti asumisega Kaitseväe julgeolekualal on tööde teostaja kohustatud taotlema Kaitseväe korralduse seaduse § 413 sätestatud nõuete alusel vähemalt 7 (seitse) tööpäeva enne tööde algust sissepääsuluba Kaitseväe julgeolekualale ning esitama sissepääsutaotluse vormil oma töötajate andmetega ja nende taustakontrolli teostamist lubava kirjaliku nõusoleku (lepingu lisa 2) ning täitma julgeolekualaseid nõudeid ning tagama nende täitmise alltöövõtja(te) poolt.

Võidutöö autor peab esitama ja tellijaga kooskõlastama tööde teostamiseks kasutatavate alltöövõtjate loetelu (sh lisama alltöövõtjate kirjaliku kinnituse selle kohta, et nad on nõus töö teostamisel osalema).

**Kunstiteose võimalikud asukohad**

Näidatud skeemil, Võistlusjuhendi Lisa nr 2.

**Jõhvi sõjaväelinnak**

Jõhvi sõjaväelinnak on Eesti Kaitseväe üks vanemaid sõjaväelinnakuid. Jõhvi sõjaväelinnakus tegutseb Viru jalaväepataljon, mis kuulub [1. jalaväebrigaadi](https://et.wikipedia.org/wiki/1._jalav%C3%A4ebrigaad) koosseisu. Viru jalaväepataljoni eesmärk on õpetada välja Kaitseväe sõjaajakoosseisude jalaväe rea- ja noorem juhtivkoosseis. Viru jalaväepataljonis toimub väljaõpe peamiselt jalaväe õppesuunal, mille koosseisu kuuluvad kõik jalaväe tehnilised erialad (laskurid, sanitarid, tankitõrjegranaadiheiturid, kergemiinipilduja meeskonnaliikmed jne) ning sõidukijuhid.

Linnakus asuvad erinevad hooned ja rajatised - kasarmud, söökla, pääslahoone, meditsiinikeskus, sõdurikodu, lisaks mitmed hoidlad, garaažid, varjualused, remondihallihallid, estakaadid, platsid jm, osad hooned pärinevad veel nõukogude ajast. Lähiaastatel ehitatakse uus laohoone, õppehall ja spordihoone ning linnaku arhitektuuriline üldpilt muutub kaasaegsemaks. Olemasolevad hooned on kaitseväe ehitistele kohaselt minimalistlikud. Hooned on valdavalt 1-4 korruselised, materjalina on suures osas kasutatud betooni. Domineerivad värvitoonid on valge, hall/tumehall ja pruun.

**Kavandi esitamise tingimused**

1. Kavandi planšeti esitamise ainus lubatav formaat on A1. Mõõtkavad: vaade 1:20 ja asendiplaan 1:500.
* Maksimaalselt võib kavandi kohta esitada 3 planšetti.
* Konkursile esitatavate kavandite vormistuse kvaliteet peab autori(te) enda hinnangul vastama tasemele, mis on sobilik kavandite eksponeerimiseks näitusel.
* Konkursile esitatavad kavandid peavad olema esitatud jäigal alusel, mis võimaldab neid näitusel eksponeerida. Printerikvaliteedis paber täiendava tugevduseta ei ole jäik alus.
* Maksimaalne lubatud kavandi kaal (koos pakendiga) on 4 kg.
* Võimalusel esitada teose makett mõõtkavas 1:10 (soovi korral). (autor valib ise maketi valmistamise materjalid).
* Võimalusel esitada materjalinäidiseid või muud täiendavat infot, mis aitavad illustreerida väljapakutud lahendust ning veenda žüriid idee teostatavuses, loodava taiese kvaliteedis ja tehnilise lahenduse teostatavuses.
* Lubatud on esitada ka digitaalkujul igakülgselt vaadeldav 3D ruumiline mudel, mille failivorming peab olema üldlevinud või vabavarana kättesaadav (näiteks SketchUp või AutoCAD).
* Kavand tuleb esitada ka elektrooniliselt (nt USB-l).

**Taotluse koosseisus tuleb esitada ka töökorralduskava (esitada nii füüsiliselt paberkandjal, kui ka elektrooniliselt nt USB-l), mis sisaldab:**

* teose idee kirjeldust;
* teose mõõte;
* teose asukoha vaadet inimsilmade kõrguselt (ca 1,6 meetri kõrguselt);
* teose kavandid (plaanid-vaated) tuleb esitada sobivas mõõtkavas, mõõtkavad: vaade 1:20 ja asendiplaan 1:500.
* projekteerimise ja rajamisega seotud oluliste asjaolude piisavat kirjeldust;
* kasutatavate materjalide kirjeldust ja/ või näidiseid;
* informatsiooni vundamendi ja kinnituste jms kohta;
* plaanitavate täiendavate tööde loetelu (vajadusel, kui neid eksisteerib – nt valgustite näidistooted ja paiknemine ning sellega kaasnevad elektritööd, teose vundamendi lahendus jm);
* infot teose kasutamisega kaasnevate kulude kohta (nt igakuine elektrienergia, hooldamiskulud vms) NB! Kulud peavad olema läbi kalkuleeritud ja mõistlikud;
* ülevaadet teose hooldamisest;
* infot autori nimetahvel kohta. Teose juurde tuleb paigaldada ümbritseva keskkonnaga sobiv nimetahvel, mille asukoha, mõõdud, materjali ja kirjatüübi pakub välja autor. Nimetahvel tuleb esitada koos kavandiga. Kuna ideekonkurss on anonüümne, siis võib soovi korral kasutada autori nime „Kunstiteose autor “ ja teose nime „Kunstiteos “ või muud sarnast lahendust.

Võimalusel esitada teose makett vabalt valitud mõõtkavas (autor valib ise maketi valmistamise materjalid).

Züriil on võimalik tutvuda töökorralduskavaga, seega tuleb töökorralduskavas sisalduv info kajastada anonüümselt ilma autori(te)le viitamata.

Kõik kunstiteose paigalduse ja valmistamisega kaasnevad kulud (sh vajadusel ka projektid ja vajaminevad kooskõlastused) kuuluvad töömahtu. Kõik teose paigaldamisega kaasnevad tööd (sh vajadusel elektritööd jm) kuuluvad hanke mahtu.

Osalejaid teavitatakse näituse toimumisest või toimumata jätmisest pärast kunstikonkursi otsuse avalikustamist. Näitusel on tööd varustatud märgusõnadega, esikolmiku ja žürii äramärkimis(t)e puhul tuuakse lisaks märgusõnale välja autori(te) nimi või nimed.

**Maksumus ja tähtaeg**

Kunstiteoste kogumaksumus on **63 810 eurot**, mis sisaldab ka autorihonorari. Maksumusele lisandub käibemaks vastavalt kehtivatele õigusaktidele.

Kunstiteos peab olema teostatud ning paigaldatud ideekavandis pakutud ja žürii poolt kinnitatud asukohta Pargi 55, Jõhvi, Ida-Viru MAAKOND, tähtajaks **30.11.2021.**

VÕISTLUSJUHENDI LISA 2: LÄHTEÜLESANDE LISAD

Konkursi nimetus: „**Jõhvi linnaku kunstikonkurss**”

Võistlusjuhendi Lisa nr 2 – asukohaskeem.

VÕISTLUSJUHENDI LISA 3 : DOKUMENTIDE TÄITMISE JUHISED

Konkursi nimetus:„**Jõhvi linnaku kunstikonkurss**”

Allpool on toodud juhised konkursidokumentide täitmiseks. Koostamisel on lähtutud nendest konkursidokumendi osadest, mis on konkursi korraldaja arvates enim küsimusi või mitmetimõistetavusi põhjustanud ning mis võiks vajada täiendavaid selgitusi.

1. Konkursil osalemiseks tuleb samaaegselt esitada nii taotlus kui kavand. Kui taotluse ja kavandi esitab juriidiline isik ning dokumendid allkirjastab B-kaardile kantud juhatuse liige, ei ole vajalik taotlusele volikirja või B-kaardi lisamine.
2. Kui kavandi esitavad ühiselt mitu juriidilist isikut või autorit, siis konkursil kvalifitseerumiseks piisab, kui neist vaid üks vastab kvalifitseerimistingimustele (omab nõuetele vastavat haridust või kuulub ühte nõutud loomeliitu).
3. Kui konkursil osalevad ühisosalejad, peab osalemistaotluses sisalduma täidetud Vorm 4 iga ühisosaleja kohta eraldi.
4. Konkursil võib osaleda ka isik, kes ise pole kavandi autor, kuid kes konkursis on autori esindajaks. Selleks on kolm varianti:
	1. Esindaja esitab kavandi oma nimel ning vastutab täitmise jms eest. Volitust autori esindamiseks vaja ei ole, sest esindaja esitab kavandi oma nimel. Autor on justkui esindaja töötaja.
	2. Esindaja üksnes esindab autorit ning vastutab autor. Volikiri on vajalik, et esindaja saaks esitada kavandit ning dokumente autori nimel. Esindaja on sellisel juhul üksnes asjaajaja rollis ning tema vastutus Riigi Kaitseinvesteeringute Keskuse ees puudub.
	3. Esindaja ning autor esitavad osalemistaotluse ja kavandi ühiselt. Vastutus on solidaarne ning vajalik on ühise kavandi esitamise volikiri.
5. Vorm 2 tuleb täita vaid juhul, kui konkursil osalevad isikud esitavad taotluse ja kavandi ühiselt. Siis peavad osalevad isikud välja valima enda hulgast volitatud isiku.
6. Kõik dokumendid ja mäluseade pakendada ühte ümbrikusse kavandi juures.Nimekaarti (Vorm 5) pole vaja pakendada täiendavalt ümbrikusse, kuna taotlustega (punktis 5.2 nimetatud vormidega) tutvub vaid komisjon. Žüriiliikmed taotlusi ei näe.
7. Lisaks Vorm 3-le ei tule esitada täiendavat autori(te) CV-(si)d. Lõpetamata kõrgharidust mitte kanda Vormile 3.
8. Teost illustreerivad ning iseloomustavad materjalid on näiteks eskiisid, plaanid, vaated ja lõiked mõõtkavas, mis kirjeldavad kavandatavat teost parimal moel.
9. Juhul, kui konkursis osaleja vajalikke vorme ei täida, ei kvalifitseeru ta konkursis osalema ning tema kavand ei jõua kavandite hindamise faasi ehk žüriisse.

Võistlusjuhendi Lisa 4: Väljakuulutamiseta läbirääkimistega hankelepingu projekt

Konkursi nimetus: „**Jõhvi linnaku kunstikonkurss**”

Hankija: Riigi Kaitseinvesteeringute Keskus (registrikood 70009764)
Hankemenetluse nimetus: „Jõhvi linnaku kunstiteose teostamine”

**JÕHVI LINNAKU KUNSTIKONKURSI VÕIDUKAVANDI TEOSTAMISE TÖÖVÕTULEPING**

**/**

*/vastavalt digitaalallkirjastamise kuupäevale/*

Leping sõlmitakse Riigi Kaitseinvesteeringute Keskuse korraldatud riigihankemenetluse, mis järgneb kunstikonkursile vastavalt RHS § 49 lõike 1 punktile 2, tulemusena.

Kunstikonkursi nimetus, mille alusel riigihankemenetlus läbi viiakse (edaspidi **Riigihange**): Jõhvi linnaku kunstikonkurss

**Käesoleva töövõtulepingu (edaspidi Leping) pooled on:**

**Riigi Kaitseinvesteeringute Keskus**, registrikood 70009764, asukoht Järve 34a, Tallinn, 11314 (edaspidi **Tellija** või **Pool**, või koos Töövõtjaga **Pooled**), mida esindab põhimääruse alusel direktor Kusti Salm.

ning

**,** registrikood , asukoht , ,

**(**edaspidi **Töövõtja** või **Pool**, koos Tellijaga **Pooled**),

mida esindab alusel

ning

**,** registrikood , asukoht , ,

**(**edaspidi **Töövõtja** või **Pool**, koos Tellijaga **Pooled**),

keda esindab alusel

1. **LEPINGU OBJEKT JA DOKUMENDID**
	1. Lepingu objektiks on Jõhvi linnaku, aadressiga Pargi 55, Jõhvi linn, Ida-Virumaa asuva **kunstiteose**(edaspidi **„Kunstiteos”**) teostamine ja kaasnevad tööd (edaspidi **„Tööd”**), mis hõlmab:
		1. Kunstiteose rajamine ja sellega seotud ja kaasnevad tööd.
	2. Tööde täpsem kirjeldus on kajastatud kunstikonkursi lähteülesandes, mis on lisatud käesolevale Lepingule (Lisa 1).
2. **TÖÖDE TEOSTAMISE TÄHTAEG**
	1. Tööde valmimise lõplik tähtaeg on **30.11.2021.**
3. **TÖÖDE VASTUVÕTMINE**
	1. Tööde ja Kunstiteose Tellijale üleandmiseks esitab Töövõtja Tellijale enda esindaja poolt allkirjastatud üleandmise-vastuvõtmise akti, mille Tellija vaatab läbi ja tagastab Töövõtjale enda esindaja poolt allkirjastatuna hiljemalt 3 (kolmandal) tööpäeval pärast akti saamist Töövõtjalt. Akti vastuvõtmisest keeldumise korral esitab Tellija Töövõtjale kirjalikult motiveeritud otsuse vastuvõtmisest keeldumise kohta sama aja jooksul.
	2. Juhul, kui Töödes esineb puudusi, koostab Tellija koos Töövõtjaga aktid teostatud Tööde osas, näidates ära puudused ning vead, mis ei luba tunnistada Tööd nõuetekohaselt lõpetatuks ning määrab puuduste likvideerimise tähtajad. Pärast puuduste ja vigade likvideerimist koostatakse Poolte vahel üleandmise-vastuvõtmise akt vastavalt punktile 3.1.
	3. Tööd loetakse lõpetatuks pärast seda, kui Töövõtja on likvideerinud kõik puudused ja vead.
4. **LEPINGU HIND. TASUMISE KORD**
	1. Lepingu hind on **63 180 (kuuskümmend kolm tuhat ükssada kaheksakümmend)**  eurot (edaspidi **Lepingu hind**), millele lisandub käibemaksu-kohustuslase puhul käibemaks õigusaktidega sätestatud määras.
	2. Tellija tasub Töövõtjale Tööde eest vastavalt Töövõtja poolt esitatavate rahaliste aktide ja arvete alusel. Tellija maksetähtaeg on 30 (kolmkümmend) kalendripäeva alates vastava arve kättesaamisest Tellija poolt. Töövõtjal on õigus esitada arve pärast seda, kui Tellija on kinnitanud teostatud tööde rahalise akti.
	3. Tööde eest tasumine toimub etappide alusel, tingimusel, et Töövõtja on saavutanud vastavas etapis kirjeldatud Töö valmidusastme, mis on kirjeldatud alljärgnevas tabelis ja mis on esitatud ja tunnistatud tellija poolt nõuetekohaseks. Töö etappide kohta vormistatakse üleandmise-vastuvõtmise akt, mille allkirjastamisega Tellija aktsepteerib vastava etapi töö nõuetekohase valmimise ja mis on aluseks vastava etapi tööde eest tasumiseks.

|  |  |  |
| --- | --- | --- |
| **Tööde valmidusastme lühikirjeldus** | **Tähtaeg nädalates alates lepingu sõlmimisest** | **Makstav tasu- % Lepingu hinnast** |
| I etappKunstiteose tehnilise teostuse eskiis on valmis. | Räägitakse läbi | 5% |
| II etappKunstiteose konstruktsiooni projekt (tööjoonised) on esitatud. | Räägitakse läbi | 15% |
| III etappKunstiteose kõik detailid on valmis transpordiks objektile ja monteerimiseks kohapeal.  | Räägitakse läbi | 20% |
| Kunstiteos on ettenähtud asukohta paigaldatud ja kõik tööd teostatud sh teostusdokumentatsioon, kasutus- ja hooldusjuhised esitatud. | **….2021** | 50% |

* 1. Juhul, kui lepingu eesmärki ei saavutata ning töövõtja ei teosta punktis 4.3 nimetatud etappi või töö jääb paigaldamata, on töövõtja kohustatud tellijale tagastama eelmistes etappides eest tasutud maksumuse.
1. **GARANTII. TAGATISED**
	1. Töövõtja annab tema poolt ja korraldusel tehtud kunstiteostele 36 (kolmekümne kuue) kuulise garantii.
	2. Punktis 5.1. nimetatud garantiitähtaeg algab teostamise lõppemise päevast alates. Teostamise lõppemise päe­vaks on kogu Tööde üleandmise-vastuvõtmise akti Tellijapoolse all­kirjastamise päev.
	3. Tellijal on õigus küsida kogu Kunstiteose teostamise aja jooksul hinnangut Kunstiteose vastavuse kohta ideekavandile kunstikonkursi žüriilt. Žürii hinnang teostatava Kunstiteose vastavuse kohta ideekavandile on Töövõtjale siduv.
	4. Tööde tegemise ja garantiiaja kestel ilmnenud või tekkinud Töövõtja poolt või tema korraldusel tehtud tööde Lepingu tingimustele mittevastavused kõrvaldab Töövõtja omal kulul võimalikult kiiresti pärast nende avastamist. Kõrvaldamise tähtaeg lepitakse Poolte poolt kokku kahepoolselt allkirjastatud protokollis hiljemalt 3 (kolme) tööpäeva jooksul Töövõtjale teatamisest. Kui Töövõtja keeldub eelnimetatud protokollile alla kirjutamast või ei kõrvalda eeltoodud mittevastavusi õigeaegselt, on Tellijal õigus mittevastavused ise kõrvaldada, ning Töövõtja on kohustatud Tellijale hüvitama kõik nimetatud mittevastavuste kõrvaldamisega seonduvad kulud vastavalt Tellija poolt esitatud arvetele.
2. **AUTORIÕIGUSTE JA OMANDI ÜLEANDMINE**
	1. Kõik Kunstiteosega seotud autori isiklikud autoriõigused jäävad Kunstiteose autorile, sealhulgas õigus:
		1. esineda üldsuse ees Kunstiteose loojana
		2. Kunstiteose puutumatusele (teose muutmine, täiendamine)
		3. Kunstiteose muutmisele ja täiendamisele
		4. autori au ja väärikuse kaitsele
		5. nõuda oma autorinime kõrvaldamist kasutatavalt Kunstiteoselt.
	2. Kõik Kunstiteosega seotud varalised autoriõigused antakse üle Tellijale, sealhulgas õigus:
		1. Kunstiteose taasesitamisele. Tellijal on õigus anda taasesitamise õigust edasi kolmandatele isikutele.
		2. Kunstiteose levitamisele, kuid Pooled lepivad kokku, et Tellija informeerib autorit kirjalikult Kunstiteose rentimise, laenamise ja kinkimise, samuti Kunstiteose kahjustumise ja hävimise korral;
		3. Kunstiteose eksponeerimisele ja üldsusele kättesaadavaks tegemisele, sealhulgas on lubatud üldsusele külastamiseks avatud kohtades asuva Kunstiteose taasesitamine ükskõik millisel viisil ning ükskõik kus.
	3. Pooled on kokku leppinud, et Kunstiteose omandiõigus ja Lepinguga üleantavatad õigused lähevad Tellijale üle pärast Lepingu punkti 3 kohast üleandmise-vastuvõtmise akti allkirjastamist ning Lepingu punkti 4 kohast Lepingu hinna tasumist.
	4. Tellijal on õigus varalise autoriõiguse raames saadud õigusi kasutada nii Eesti Vabariigi territooriumil kui teistes riikides.
	5. Üleantavate õiguste eest täiendavat tasu ei maksta ning see sisaldub Lepingu hinnas.
3. **POOLTE VASTUTUS**
	1. Töövõtjal on õigus Tellijalt nõuda arvete mitteõigeaegse tasumise korral viivist 0,05 (null koma null viis) protsenti tähtajaks tasumata summalt iga viivitatud päeva eest.
	2. Tellijal on õigus Töövõtjalt nõuda leppetrahvi 50 (viiskümmend) eurot iga vahe- või lõpptähtaega ületanud päeva eest, kui viivitus on toimunud Töövõtja tõttu. Tellijal on õigus leppetrahv kinni pidada Töövõtjale tasumata arvetest.
	3. Tellijal on õigus Lepingust taganeda või Leping üles öelda ja nõuda Töövõtjalt lisaks punktis 7.2. nimetatud leppetrahvile ka kahjude hüvitamist, kui Töövõtja viivitab Tööde alustamisega või valmimise ja üleandmisega 30 (kolmkümmend) päeva või rohkem.
	4. Pool vastutab teisele Poolele Lepingu rikkumisega tekitatud kahjude eest ning on kohustatud teisele Poolele Lepingu rikkumisega kaasnevad kulutused hüvitama.
	5. Juhul, kui Tellija ütleb Lepingu üles Töövõtjast tingitud asjaolu tõttu, kohustub Töövõtja hüvitama Tellijale kõik sellega kaasnevad kahjud ning tagastama Tellijale maksepostide alusel tasutud summad.
	6. Töövõtja võib muuta Kunstiteose materjali, mõõtmeid vms üksnes eelnevalt Tellijaga kirjelikult kooskõlastades.
4. **POOLTE ESINDAJAD JA SIDEKANALID**
	1. Töövõtjat esindab Lepingu täitmist puudutavates küsimustes: , telefon: , e-post: , kes esindab Kunstiteose autoreid ka autoriõiguste teostamise küsimuses. Kunstiteose autorid on:
		1. , telefon: …, e-post:
		2. , telefon: …, e-post:
	2. Tellijat esindab: , telefon: ……, e-post:…….
5. **LÕPPSÄTTED**
	1. Leping jõustub selle allakirjutamisest Poolte esindajate poolt ning kehtib kuni Poolte poolt endale Lepinguga võetud kohustuste kohase täitmiseni või Lepingu lõppemiseni õigusaktides toodud muudel alustel.
	2. Pooled kohustuvad rakendama kõiki kohaseid meetmeid, et lahendada kõik Lepingust tulenevad vaidlusküsimused läbirääkimiste teel, mitte kahjustades seejuures teise Poole Lepingust tulenevaid ja seaduslikke õigusi ja huve. Kokkuleppele mittejõudmisel lahendatakse kõik Lepingust tulenevad vaidlus­küsimused seaduste alusel Harju Maakohtus.
	3. Lepingus reguleerimata küsimustes juhinduvad Pooled vastava küsimuse seadusjärgsest regulatsioonist.
6. **LEPINGU LISAD**

Lepingul on järgmised lisad:

Lisa 1 – Kunstikonkursi lähteülesanne ning riigihanke hankemenetluse käigus antud selgitused;

Lisa 2 – Julgeolekutingimused;

Lisa 3 – Töövõtja pakkumuse maksumuse tabel;

Lisa 4 – „Jõhvi linnaku kunstikonkursi“ võidukavand „………“ Link:

|  |  |
| --- | --- |
| **TELLIJA:**Riigi Kaitseinvesteeringute Keskus Reg. kood 70009764 Järve 34a, Tallinn, 11314tel 717 0400e-post: info@kaitseinvesteeringud.ee |  **TÖÖVÕTJA:****“TÖÖVÕTJA NIMI”**reg. kood: number, Tel: e-post:  |
|  |  |

VÕISTLUSJUHENDI LISA 5: Punktis 5.2 toodud osalemistaotluse koosseisus esitatavad dokumendid

**Vorm 1 – Volikiri**

Konkursi nimetus: „**Jõhvi linnaku kunstikonkurss** ”

Käesolevaga **Osaleja** ärinimega \_\_\_\_\_\_\_\_\_\_\_\_\_, registrikood \_\_\_\_\_\_\_\_\_\_\_\_\_,

aadress \_\_\_\_\_\_\_\_\_\_\_\_\_\_\_\_, e-posti aadress \_\_\_\_\_\_\_\_, telefoni number \_\_\_\_\_\_\_\_\_\_\_,

keda esindab seaduslik esindaja juhatuse liige \_\_\_*(ees- ja perenimi)*\_\_\_\_\_\_, *(isikukood)*\_\_\_\_\_\_\_\_,

**volitab Osaleja nimel ja huvides**

**füüsilist isikut** *\_\_\_(ees- ja perenimi)\_\_\_\_\_\_\_\_\_\_\_\_\_\_, (isikukood)\_\_\_\_\_\_\_\_,*

**tegema eelnimetatud konkursil kõiki menetlusega seotud toiminguid**, sealhulgas esitama või tagasi võtma osalemise taotlust, kavandit, vajadusel esitama nõudeid või neist loobuma.

Volikiri on ilma edasivolitamise õiguseta.

Volikiri kehtib kuni: \_\_\_\_\_\_\_\_\_\_\_\_\_\_\_\_

Kuupäev: \_\_\_\_\_\_\_\_\_\_\_\_\_\_\_\_\_

………………………………..

(volitaja allkiri)

**Vorm 2 – Ühise pakkumuse volikiri**

Konkursi nimetus: „**Jõhvi linnaku kunstikonkurss** ”

Käesolevaga **osaleja(d)** /osaleja*(te) andmed, kes volitavad enda nimel tegutsema/*

Nimi \_\_\_\_\_\_\_\_\_\_\_\_\_, registrikood/isikukood \_\_\_\_\_\_\_\_\_\_\_\_\_, aadress \_\_\_\_\_\_\_\_\_\_\_\_\_\_\_\_,

e-posti aadress \_\_\_\_\_\_\_\_, telefoni number \_\_\_\_\_\_\_\_\_\_\_,

Nimi \_\_\_\_\_\_\_\_\_\_\_\_\_, registrikood/isikukood \_\_\_\_\_\_\_\_\_\_\_\_\_, aadress \_\_\_\_\_\_\_\_\_\_\_\_\_\_\_\_,

e-posti aadress \_\_\_\_\_\_\_\_, telefoni number \_\_\_\_\_\_\_\_\_\_\_,

**volitab** (volitavad) **enda huvides ja nimel**

**osalejat** /*osaleja andmed, kellele antakse volitus/*

Nimi \_\_\_\_\_\_\_\_\_\_\_\_\_, registrikood/isikukood \_\_\_\_\_\_\_\_\_\_\_\_\_, aadress \_\_\_\_\_\_\_\_\_\_\_\_\_\_\_\_,

e-posti aadress \_\_\_\_\_\_\_\_, telefoni number \_\_\_\_\_\_\_\_\_\_\_,

**tegema eelnimetatud konkursil kõiki menetlusega seotud toiminguid**, sealhulgas esitama või tagasi võtma osalemise taotlust, Kavandit, vajadusel esitama nõudeid või neist loobuma.

Volikiri on antud edasivolitamise õiguseta.

**Käesolevaga ühisosalejad üheskoos ja eraldi avaldavad ja kinnitavad, et nad vastutavad Kavandi realiseerimise eest solidaarselt.**

Kuupäev: \_\_\_\_\_\_\_\_\_\_\_\_\_\_\_\_\_

Ühisosalejate esindajate ees- ja perenimed: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ühisosalejate esindajate allkirjad: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Vorm 3 – CURRICULUM VITAE**

Konkursi nimetus: „**Jõhvi linnaku kunstikonkurss** ”

Perekonnanimi: \_\_\_\_\_\_\_\_\_\_\_\_\_\_\_\_\_\_\_\_

Eesnimi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sünniaeg:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| **Haridusasutused** | **Õppimise aeg (alates/kuni)** | **Eriala** |
|  | \_\_.\_\_\_\_(kuu/aasta) \_\_.\_\_\_\_(kuu/aasta) |  |
|  |  |  |
|  |  |  |

Loomeliidu nimi, millesse kavandi autor kuulub \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (kui kavandi autor loomeliitu ei kuulu, tõmmata vastavale reale kriips)

……………………………………..

 (Osaleja nimi)

……………………………………..

 (Osaleja volitatud esindaja ees- ja perekonnanimi ja allkiri)

…………………………………….

 (kuupäev)

**Vorm 4 – Konkursil osalemise avaldus**

Konkursi nimetus: „**Jõhvi linnaku kunstikonkurss** ”

1. Kinnitame, et meie taotlus konkursil osalemiseks ning kavand on esitatud kõiki konkursil esitatud tingimusi üle võttes. Osalejana aktsepteerime täielikult konkursi võistlusjuhendis ja selle lisades sätestatud tingimusi ja kinnitame, et meie taotlus ning kavand on täielikus vastavuses võistlusjuhendi ja selle lisade tingimustega.
2. Kinnitame, et oleme tutvunud võistlusjuhendi ja selle lisadega ning nõustume täielikult hankija esitatud tingimustega. Kinnitame, et meile oli antud võimalus saada täiendavat informatsiooni võistlusjuhendi kohta.
3. Kinnitame, et vastame täielikult võistlusjuhendis esitatud kvalifitseerimis­tingimustele ning meil on kõik võimalused ja vahendid konkursi käigus kavandi koostamiseks ning esitamiseks.
4. Kinnitame, et kõik esitatud dokumendid moodustavad meie osalemistaotluse osa.
5. Kinnitame, et meil on olemas kõik konkursil osalemiseks ning kavandi realiseerimiseks vajalikud intellektuaalse omandi õigused.
6. Kinnitame, et aktsepteerime täielikult võistlusjuhendi lisas esitatud hankelepingu tingimusi ning nõustume konkursi võidu korral nimetatud lepingu sõlmimisega esitatud tingimustel.
7. Kinnitame, et nõustume hankelepingu punktis 4.3 kajastatud töö etappide ja väljamaksmise korraldusega.

……………………………………..

 (Osaleja nimi)

……………………………………..

 (Osaleja volitatud esindaja ees- ja perekonnanimi ja allkiri)

……………………………………..

 (kuupäev)

**Vorm 5 – Nimekaart**

Konkursi nimetus: „**Jõhvi linnaku kunstikonkurss** ”

* Kavandi märgusõna
* Osaleja andmed

Ees- ja perekonnanimi / ärinimi

Isikukood / registrikood

Arvelduskonto (IBAN) ja pank

* Ettevõtte esindaja andmed

Ees- ja perekonnanimi

Telefon ja e-post

* Kavandi autori(te) andmed

Ees- ja perekonnanimi Telefon ja e-post Autori allkiri

……………………………………………………………..……………………………….……………….……………………………………………………………………………………………………………….……………………………………………………………………………………………………………….………………………………………………

* Preemia jaotus autorite vahel

Ees- ja perekonnanimi Osaluse % Arvelduskonto (IBAN) ja pank

………………………………………………………………………………………………………………………………………………………………………………………………………………………………………………………………………………………………………………………………………………………………………………………………

……………………………………..

 (Osaleja nimi)

……………………………………..

 (Osaleja volitatud esindaja ees- ja perekonnanimi ja allkiri)

……………………………………..
 (kuupäev)